google/wiki40b huggingface dataset:
गढ़चिरौली जिला

विवरण

गढ़चिरौली जिले का गठन 26 अगस्त 1982 को चंद्रपुर जिले से गढ़चिरौली और सिरोंचा तहसीलों को अलग करके किया गया था। गढ़चिरौली जिला महाराष्ट्र के दक्षिणपूर्वी कोने में स्थित है। यह पश्चिम में चंद्रपुर जिला, उत्तर में गोंदिया जिला, पूर्व में छत्तीसगढ़ राज्य और दक्षिण और दक्षिण पश्चिम में तेलंगाना राज्य से घिरा है। गढ़चिरौली आदिवासी ज़िला है। गोंड और माडिया समुदाय के लोग है। और एक खास बात यह बंगाली समुदाय के लोक भी ये जो की शरणार्थी है। 1972 के बांगला विभाजन के समय इस ज़िले मे बसये गये।
बनू तमीम

बनू तमीम जनजाति (अरबी: بنو تميم) या बनी तामीम (अरबी: بني تميم) अरब की मुख्य जनजातियों में से एक है। वर्तमान समय में इस जनजाति के वंशज अरब प्रायद्वीप और सऊदी अरब जैसे पड़ोसी देशों में बसे हैं। उनमें इराक, कुवैत, कतर, ओमान, बहरीन और संयुक्त अरब अमीरात जैसे देश शामिल हैं।
अरबी में तामीम शब्द का अर्थ मजबूत और ठोस है। इसका अर्थ पूर्णता भी हो सकता है। वहाबीवाद के आगमन से पहले बनू तामीम के बीच इस्लामी शिक्षा का बहुत कम इतिहास था।
राष्ट्रीय साक्षरता मिशन

बाहरी कड़ियाँ

राष्ट्रीय ज्ञान आयोग-साक्षरता
National Literacy Mission
National Literacy Mission Authority
पुलाउ युजौंग

पुलाउ युजौंग (मलयः जिसका शाब्दिक अर्थ है, 'प्रायद्वीप के मुहाने का द्वीप') या सिंगापुर द्वीप द्वीपीय देश, सिंगापुर की मुख्य भूमि है। सिंगापुर के क्षेत्रफल और जनसंख्या का अधिकांश भाग यहीं है। सिंगापुर द्वीप के लिए यह सबसे सरल संदर्भ था, क्योंकि जब कोई मलक्का जलसन्धि से दक्षिणी चीन सागर की ओर या इसके विपरीत यात्रा करता तो इस द्वीप से होकर गुजरना आवश्यक होता, जिससे इसका यह नाम पड़ा। जोहर के पुराने नाम के समान, युजौंग तानाह का अर्थ है "धरती का अंत", लेकिन यह द्वीप ओरांग लौत के नाम से अपेक्षाकृत अधिक जाना जाता है, क्योंकि पुलाउ युजौंग का अर्थ है "अंतिम द्वीप"। आरंभिक चीनी संदर्भों में पु लुओ चुंग, मलय संदर्भ पुलाउ जुओंग से मेल खाता है। १८ वीं शताब्दी में इस द्वीप को पुलाउ पंजांग (लम्ब द्वीप) के नाम से जाना जाता था।
काय पो छे!

पटकथा

'काय पो छे' ये कहानी है तीन दोस्तों की, गोविंद (राज कुमार यादव), ईशान (सुशांत सिंह राजपूत) और ओमी (अमित साध) जो अहमदाबाद में रहते हैं। गोविंद रोज़ी रोटी के लिए ट्यूशन देता है और ईशान एक शानदार क्रिकेट खिलाड़ी है जो कुछ भी नहीं करता। तीनों दोस्त एक खेल अकादमी शुरु करने के बारे में सोचते हैं। ईशान की मां (मुन्नी झा) पैसों की मदद करने से मना कर देती है तो ओमी के मामा बिट्टू (मानव कौल) मदद के लिए आगे बढ़ते हैं।
2013 ठाणे इमारत हादसा

2013 ठाणे इमारत हादसा वह हादसा है जिसमें महाराष्ट्र के ठाणे शहर के शिल फाटा इलाके में अवैध सात मंजिला निर्माणाधीन इमारत के ढहने से कई लोगों की मृत्यु हुई थी। बीबीसी के अनुसार लगभग 100 से अधिक लोग इस त्रासदी से बच गए थे। हादसा भारतीय मानक समय के अनुसार शाम 6:30 (13:00 यूटीसी) बजे हुआ था। इसमें छब्बीस बच्चों सहित कुल बहतर लोगों की मृत्यु हुई थी तथा छत्तीस घायल हुए थे।
मंजुल प्रकाशन

मन्जुल प्रकाशन एक जाना माना प्रकाशक है, जो हैरी पौटर की पुस्तको को भारत में प्रकाशित करता है। यह प्रकाशन भवन भोपाल में है। यह हैरी पौटर उपन्यासों को हिन्दी में प्रकाशित करता है। मन्जुल प्रकाशन द्वारा पहली हैरी पौटर पुस्तक, हैरी पौटर और पारस पत्थर ने भारत में एक रिकार्ड कायम किया। हैरी पौटर और पारस पत्थर की पहले हफ़ते ही १६ हज़ार प्रतियां बिकीं. मार्च २००३ के लदंन बुक फ़ेयर के दौरान जे. के। रोलिंग ने अपने साहित्यिक एजेंट करिस्टोफर लिटिल से पुस्तक के अनुवादों को एरेंज करने को कहा और इस कारण करीब २० प्राशकों को बुलाया गया। मन्जुल प्रकाशन की बेहतरीन अनुवाद के कारण उन्हे यह सौदा मिल गया। पहले यह अटकलें लगाई जा रहीं थी कि अमिताभ बच्चन हैरी पौटर और पारस पत्थर का विमोचन करेंगे, पर यह सिर्फ एक अफवाह थी।
पाला गणेश मन्दिर

सामान्य विवरण

यह मन्दिर राजस्थान के उदयपुर ज़िले में स्थित है जो गुलाब बाग़ और दूध तलाई झील के निकट स्थित है।
शिवा रिन्दानी

शिवा रिन्दानी (जन्म: मुकेश रिन्दानी) अभिनेता है जो बॉलीवुड फिल्मों में दिखाई देते हैं - ज्यादातर - या तो खलनायक भूमिकाओं में या कॉमिक भूमिकाओं में। सबसे पहली फिल्म उनकी घर एक मन्दिर थी। उन्होंने राजकोट से यांत्रिक इंजीनियरी की डिग्री हासिल की। फिर वह मुंबई आ गए। उनकी अन्य उल्लेखनीय फिल्म हैं:- कयामत से कयामत तक, काला साम्राज्य, मेरा जवाब, हम और घातक।
आर्थिक स्वतंत्रता सूचकांक

सन २०१० का आर्थिक स्वतंत्रता सूचकांक

द हेरिटेज फाउंडेशन तथा वॉल स्ट्रीट जर्नल द्वारा 20 जनवरी 2010 को जारी 16वें आर्थिक स्वतंत्रता इंडेक्स में भारत 124वें स्थान पर एवं हांगकांग प्रथम स्थान पर रहा. सिंगापुर का द्वितीय एवं ऑस्ट्रेलिया का तृतीय स्थान पर रहे. सर्वेक्षण में 179 देश शामिल किए गए। भारत के साथ ही अन्य ब्रिक देश ब्राजील, रूस और चीन भी इस सूची में नीचे की ओर खिसक गए। इस सूची में ब्राजील 113वें, चीन 140वें तथा रूस 143वें स्थान पर रहे. उत्तरी कोरिया को सूची में अंतिम अर्थात 179वां स्थान प्राप्त हुआ। इसके साथ ही फाउंडेशन ने भ्रष्टाचार के मामलों के संदर्भ में 179 देशों की सूची जारी की जिसमें भारत 85 वें स्थान पर रहा।
आईसीसी विश्व क्रिकेट लीग डिवीजन दो 2015

फिक्स्चर

सभी बार कर रहे हैं नामीबिया मानक समय (UTC+02:00)
जोधपुर जंक्शन रेलवे स्टेशन

इतिहास 

जोधपुर रेलवे स्टेशन 1885 में नई जोधपुर रेलवे के क्षेत्राधिकार में खोला गया था। पहली रेलगाड़ी 9 मार्च 1885 को जोधपुर से लुनी तक चली गई। नई जोधपुर रेलवे को बाद में 1898 में जोधपुर-बीकानेर रेलवे बनाने के लिए बीकानेर रेलवे के साथ जोड़ा गया। 1891 में जोधपुर और बीकानेर के बीच एक रेलवे लाइन पूरी हो गई थी। बाद में 1900 में, जोधपुर-हैदराबाद रेलवे के साथ (इस रेलवे का कुछ हिस्सा पाकिस्तान में है) सिंध प्रांत के हैदराबाद के साथ संबंध है। बाद में 1942 में जोधपुर और बीकानेर रेलवे ने स्वतंत्र रेलवे के रूप में काम किया। आजादी के बाद, जोधपुर रेलवे का एक हिस्सा पश्चिम पाकिस्तान गया।
श्रीलंका क्रिकेट टीम का स्कॉटलैंड दौरा

वनडे सीरीज

साल 2011 से अब तक 3 मैचों की 5 (उसमें विश्व कप) सीरीज हुई हैं। उसमें स्कॉटलैंड ने 0 सीरीज और 0 विश्व कप क्वालीफायर जीता हैं।
कर्णपुर विधानसभा क्षेत्र (राजस्थान)

कर्णपुर विधानसभा क्षेत्र राजस्थान का एक विधानसभा क्षेत्र है।
सिन्धी भाषा

सिन्धी शब्द

सिंधी के सब शब्द स्वरांत होते हैं। इसकी ध्वनियों में ग॒ , ॼ , ॾ , और , ॿ अतिरिक्त और विशिष्ट ध्वनियाँ हैं जिनके उच्चारण में सवर्ण ध्वनियों के साथ ही स्वर तंत्र को नीचा करके काकल को बंद कर देना होता है जिससे द्वित्व का सा प्रभाव मिलता है। ये भेदक स्वनग्राम है। संस्कृत के त वर्ग + र के साथ मूर्धन्य ध्वनि आ गई है, जैसे पुट्ट, या पुट्टु (पुत्र), मंड (मंत्र), निंड (निंद्रा), डोह (द्रोह)। संस्कृत का संयुक्त व्यंजन और प्राकृत का द्वित्व रूप सिंधी में समान हो गया है किंतु उससे पहले का ह्रस्व स्वर दीर्घ नहीं होता जैसे धातु (हिन्दी, भात), जिभ (जिह्वा), खट (खट्वा, हिन्दी, खाट), सुठो (सुष्ठु)। प्राय: ऐसी स्थिति में दीर्घ स्वर भी ह्रस्व हो जाता है, जैसे डिघो (दीर्घ), सिसी (शीर्ष), तिको (तीक्ष्ण)। जैसे संस्कृत दत्तः और सुप्तः से दतो, सुतो बनते हैं, ऐसे ही सादृश्य के नियम के अनुसार कृतः से कीतो, पीतः से पीतो आदि रूप बन गए हैं यद्यपि मध्यम-त-का लोप हो चुका था। पश्चिमी भारतीय आर्य भाषाओं की तरह सिंधी में भी महाप्राणत्व को संयत करने की प्रवृत्ति है जैसे साडा (सार्ध, हिन्दी, साढे), कानो (हिन्दी, खाना), कुलण (हिन्दी, खुलना), पुचा (संस्कृत, पृच्छा)।

संज्ञाओं के कारक

संज्ञाओं के कारकीय रूप परसर्गों के योग से बनते हैं - कर्ता-; कर्म- के, खे; करण-साँ; संप्रदान- के, खे, लाइ; अपादान-काँ, खाँ, ताँ (पर से), माँ (में से); संबंध- पु. एकव. जो, बहुव. जो, स्त्रीलिंग एकव. जी. बहुव. जूँ, अधिकरण- में, ते (पर)। कुछ पद अपादान और अधिकरण कारक में विभक्त्यंत मिलते हैं- गोठूँ (गाँव से), घरूँ (घर में), पटि (जमीन पर), वेलि (समय पर)। बहुवचन में संज्ञा के तिर्यक् रूपृ -उनि प्रत्यय (तुलना कीजिए, हिंदी-ओं) से बनता है- छोकर्युनि, दवाउनि, राजाउनि, इत्यादि।

विविध

सिंधी की एक बहुत बड़ी विशेषता है उसके सार्वनामिक अंत्यय जो संज्ञा और क्रिया के साथ संयुक्त किए जाते हैं, जैसे पुट्रऊँ (हमारा लड़का), भासि (उसका भाई), भाउरनि (उनके भाई); चयुमि (मैंने कहा), हुजेई (तुझे हो), मारियाई (उसने उसको मारा), मारियाईमि (उसने मुझको मारा)। सिंधी अव्यय संख्या में बहुत अधिक हैं। सिंधी के शब्द भंडार में अरबी-फारसी-तत्व अन्य भारतीय भाषाओं की अपेक्षा अधिक हैं। सिंधी और हिंदी की वाक्य रचना, पदक्रम और अन्वय में कोई विशेष अंतर नहीं है।

सिन्धी के लिये प्रयुक्त लिपियाँ

एक शताब्दी से कुछ पहले तक सिंधी लेखन के लिए चार लिपियाँ प्रचलित थीं। हिंदु पुरुष देवनागरी का, हिंदु स्त्रियाँ प्राय: गुरुमुखी का, व्यापारी लोग (हिंदू और मुसलमान दोनों) "हटवाणिको" का (जिसे 'सिंधी लिपि' भी कहते हैं) और मुसलमान तथा सरकारी कर्मचारी अरबी-फारसी लिपि का प्रयोग करते थे। सन 1853 ई. में ईस्ट इंडिया कंपनी के निर्णयानुसार लिपि के स्थिरीकरण हेतु सिंध के कमिश्नर मिनिस्टर एलिस की अध्यक्षता में एक समिति नियुक्त की गई। इस समिति ने अरबी-फारसी-उर्दू लिपियों के आधार पर "अरबी सिंधी " लिपि की सर्जना की। सिंधी ध्वनियों के लिए सवर्ण अक्षरों में अतिरिक्त बिंदु लगाकर नए अक्षर जोड़ लिए गए। अब यह लिपि सभी वर्गों द्वारा व्यवहृत होती है। इधर भारत के सिंधी लोग नागरी लिपि को सफलतापूर्वक अपना रहे हैं।
मिनान कबाऊ भाषा

यह विश्व की एक प्रमुख भाषा है |
नारायणलाल परमार

नारायणलाल परमार, हिन्दी साहित्यकार हैं जिनकी गणना छत्तीसगढ़ के प्रमुख साहित्यकारों में होती है। वे प्रमुखतः बालसाहित्यकार हैं। आधी सदी से भी अधिक समय तक वे देश भर की पत्र पत्रिकाओं में छपे, उनके गीत रेडियो से बजते रहे, कवि सम्मेलनों में उनकी उपस्थिति निरंतर बनी रही और पाठ्यपुस्तकों के जरिए लाखों बच्चों ने उनकी रचनाओं को पढ़ा। 
तीन उपन्यासों के अलावा उनके दर्जनों गीत व कविता संग्रह प्रकाशित हुए हैं। छत्तीसगढ़ की लोककथाओं व लोकगीतों की दो किताबें भी उन्होंने लिखी हैं। बाल कविताओं और कहानियों की भी अनेक किताबें देश के प्रतिष्ठित प्रकाशन संस्थानों से प्रकाशित हुई हैं। इस तरह चालीस से अधिक किताबें उनकी छप चुकी हैं। 
मूलत: गुजरात के श्री परमार अखबारनवीस पिता के आदर्शवादी पुत्र थे। पिता को सरकार के खिलाफ लिखने के लिए जेल के अंदर और फिर राज्य से बाहर रहना पड़ा। इस वजह से श्री परमार का पारिवारिक जीवन बहुत कष्टप्रद रहा। उन्होंने आजीविका के लिए टाइमकीपर के रूप में काम किया, दर्जीगीरी की, फौज में भर्ती हुए और फिर लंबा जीवन शिक्षक के रूप में गुजारा। उन्हें सबसे अधिक प्रतिष्ठा इसी रूप में मिली। 
स्कूल में पढ़ते हुए स्वतंत्रता आंदोलन के दिनों से उन्होंने लिखना शुरू किया। उम्र और परिस्थितियों के मुताबिक उन्होंने देशभक्ति, श्रृंगार, व्यवस्था विरोध और दार्शनिकता से ओतप्रोत रचनाएं लिखीं। उनका चिंतन आकाशवाणी से प्रसारित होता रहा। 
एक लंबा साहित्यिक जीवन गुजार कर उन्होंने अपने छोटे से कस्बे धमतरी के अस्पताल में अंतिम सांसें लीं।
सेंट लूसिया का राजतंत्र

राजपरिवार

संप्रभु के परिवार के सबसे करीबी सदस्यों के समूह को कहाजाता है। हालाँकि, ऐसा कोई दृढ़ नियम या विधान
नहीं है, जो यह सुनियोजित करता हो की किन व्यक्तियों को इस विशेष समूह में रखा जाए, नाही कोई ऐसा विधान है जो राजपरिवार को विस्तृत रूप से परिभाषित करता हो। आम तौर पर ब्रिटेन के उन व्यक्तियों को जिनपर हिज़/हर मैजेस्टी(HM) या हिज़/हर रॉयल हाइनेस (HRH) का संबोधन रखते हैं, को आम तौर पर राजपरिवार का सदस्य माना जाता है। राजपरिवार  में केवल संप्रभु को ही संवैधानिक कर्तव्य व पद प्राप्त हैं। संप्रभु और उसके तत्काल परिवार के सदस्य देश के विभिन्न आधिकारिक, औपचारिक और प्रतिनिधित्वात्मक कार्यों का निर्वाह करते हैं।

उत्तराधिकार

राष्ट्रमण्डल प्रदेशों के बीच का संबंध इस प्रकार का है की उत्तराधिकार को अनुशासित करने वाले किसी भी बिधान का सारे देशों की एकमत स्वीकृति आवश्यक है। यह बाध्यता वेस्टमिंस्टर की संविधि, १९३१ द्वारा लागु की गयी थी। सिंघासन पर उत्तराधिकार, विभिन्न ऐतिहासिक संविधिओं द्वारा अनुशासित है। ऐतिहासिक रूप से उत्तराधिकार को पुरुष-वरियति सजातीय ज्येष्ठाधिकार के सिद्धान्त द्वारा अनुशासित किया जाता रहा है, जिसमे पुत्रों को ज्येष्ठ पुत्रियों पर प्राथमिकता दी जाती रही है, तथा एक ही लिंग के ज्येष्ठ संतानों को पहली प्राथमिकता दी जाती है। 
उत्तराधिकार संबंधित नियम केवल संसदीय अधिनियम द्वारा परिवर्तित किये जा सकते हैं, जिन्हें सारे प्रजाभूमियों की स्वीकृति समेत पारित होना अनिवार्य है। २०११ में राष्ट्रमण्डल की बैठक में ब्रिटिश प्रधानमंत्री डेविड कैमरून ने यह घोषणा की थी कि तमाम राष्ट्रमण्डल प्रदेश पुरुष प्राथमिकता की परंपरा को समाप्त करने के लिए राज़ी हो गए हैं, तथा भविष्य के शासकों पर कैथोलिक व्यक्तियों से विवाह करने पर रोक को भी रद्द करने पर सब की स्वीकृति ले ली गयी थी। परंतु क्योंकि ब्रिटिश अधिराट् चर्च ऑफ़ इंग्लैंड के प्रमुख भी होते हैं, अतः कैथोलिक व्यक्तियों को सिंघासन उत्तराधिकृत करने पर रोक लगाने वाले विधान को यथास्त रखा गया है। इस विधेयक को २३ अप्रैल २०१३ को शाही स्वीकृति मिली, तथा सारे राष्ट्रमण्डल प्रदेशों में सम्बंधित विथान पारित होने के पश्चात् मार्च २०१५ को यह लागू हुआ। सिंघासन का कोई उत्तराधिकारी, स्वेच्छा से अपना उत्तराधिकार त्याग नहीं कर सकता है।

वित्त

सेंट लूसिया की सरकार संप्रभु, राजपरिवार या देश के बाहर स्थित शाही निवासों के रखरखाव के समर्थन हेतु किसी भी प्रकार की आर्थिक सहायता नहीं प्रदान करती है। हालांकि, संप्रभु या शाही परिवार के दौरे के समय आने वाले खर्चों का प्रभार सरकार उठाती है। इसके अलावा, गवर्नर-गवर्नर-जनरल के आधिकारिक खर्चे भी सरकार उठाती है।

कार्यपद के कर्तव्य

सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा कार्यान्वित करने के लिए बाध्य हैं। अतः अन्य राष्ट्रमण्डल प्रजाभूमियों के समान ही, यह एक संसदीय सम्राज्ञता है। संसदीय शासक होने के नाते, शासक के सारे संवैधानिक अधिकार, निष्पक्ष तथा गैर-राजनैतिक कार्यों तक सीमित हैं, जो सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। जबकि राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
संवृत स्वर

संवृत स्वर (close vowel) या ऊँचा स्वर (high vowel) ऐसी स्वर ध्वनि होती है जिसमें, बिना व्यंजन की ध्वनि बनाए, जिह्वा को मुँह में जितना सम्भव हो सके उतना ऊँचा और तालू से समीप रखा जाता है। उदाहरण के लिए "ई" ऐसा एक स्वर है। अगर जिह्वा को किसी संवृत स्वर से अधिक ऊपर उठाया जाए तो वायु-प्रवाह बंद हो जाता है और ध्वनि स्वर की नहीं बल्कि व्यंजन (कॉन्सोनेन्ट) की बन जाती है।
क्रोमिक अम्ल

क्रोमिक अम्ल एक अकार्बनिक यौगिक है।
विनीत

== उदाहरण ==में
विनीत मतलब जो उसमे का मुख्य हो या उस कार्य को करा रहा हो जैसे :- की शादी कार्ड , कोई भी निमंत्रण कार्ड होता है उसमें लिखा होता है।

मूल

विनीत शब्द का मूलार्थ विनम्रता के भाव से युक्त व्यक्ति से है । जिसकी विनम्रता स्वभावानुसार वा 
भगवत्कृपा से "सहज" हो ।
व्लादिमीर क्रैमनिक

जन्म और बचपन

क्रैमनिक का जन्म रूस, सोवियत संघ में २५ जून १९७५ को हुआ था। चार वर्ष की उम्र में उन्होंने अपने पिता से शतरंज खेलना सीखा।

विश्व शतरंज चैंपियनशिप

२००० में उन्होंने गैरी कास्परोव को पराजित करके शास्त्रीय विश्व शतरंज चैंपियन बन गए। 2006 में उन्होंने वेस्सेलिन तोपालोव को पराजित करके 1993 के बाद से पहले निर्विवाद चैंपियन बन गए। २००८ में क्रैमनिक ने विश्वनाथन आनंद के खिलाफ विश्व शतरंज चैंपियनशिप हार गए।

डीप फ्रिट्ज़ के खिलाफ मैच

२००२ और २००६ में क्रैमनिक ने डीप फ्रिट्ज़ नामक कम्प्यूटर के खिलाफ दो शतरंज मैच खेले। २००२ मैच में ४-४ ड्रॉ हुआ। २००६ मैच में क्रैमनिक हार गए: ६ खेलों में से क्रैमनिक २ खेल हार गए और ४ खेल ड्रॉ किए।
मुक्‍तेश्‍वर मन्दिर

मुक्‍तेश्‍वर मन्दिर भुवनेश्वर के ख़ुर्द ज़िले में स्थित है। मुक्‍तेश्‍वर मन्दिर दो मन्दिरों का समूह है: परमेश्‍वर मन्दिर तथा मुक्‍तेश्‍वर मन्दिर। मुक्तेश्वर मन्दिर भगवान शिव को समर्पित है और यह मन्दिर एक छोटी पहाड़ी पर बना हुआ है इस मन्दिर तक पहुंचने के लिए लगभग 100 सीढ़ियाँ चढ़नी पड़ती हैं। यहाँ भगवान शिव के साथ ब्रह्मा, विष्णु, पार्वती, हनुमान और नंदी जी भी विराजमान हैं। मन्दिर के बाहर लंगूरों का जमावड़ा लगा रहता है।

स्थापना

परमेश्‍वर मन्दिर तथा मुक्‍तेश्‍वर मन्दिर की स्‍थापना 970 ई. के आसपास हुई थी। परमेश्‍वर मन्दिर अभी सुरक्षित अवस्‍था में है। यह मन्दिर इस क्षेत्र के पुराने मन्दिरों में सबसे आकर्षक है। इसमें आकर्षक चित्रकारी भी की गई है। एक चित्र में एक नर्त्तकी और एक संगीतज्ञ को बहुत अच्‍छे ढंग से दर्शाया गया है। इस मन्दिर के गर्भगृह में एक शिवलिंग है। यह शिवलिंग अपने बाद के लिंगराज मन्दिर के शिवलिंग की अपेक्षा ज्‍यादा चमकीला है।

वास्तु शिल्प

मुक्‍तेश्‍वर मन्दिर में नागर शैली और कलिंग वास्तुकला का अद्भूत मेल देखा जा सकता है। मुक्‍तेश्‍वर मन्दिर में नक़्क़ाशी का बेहतरीन काम किया गया है। इस मन्दिर में की गई चित्रकारी काफी अच्‍छी अवस्‍था में है। एक चित्र में कृशकाय साधुओं तथा दौड़ते बंदरों के समूह को दर्शाया गया है। एक अन्‍य चित्र में पंचतंत्र की कहानी को दर्शाया गया है। इस मन्दिर के दरवाज़े आर्क शैली में बने हुए हैं। इस मन्दिर के खंभे पर भी नक़्क़ाशी की गई है। इस मन्दिर का तोरण मगरमच्‍छ के सिर जैसे आकार का बना हुआ है। इस मन्दिर के दायीं तरफ एक छोटा सा कुआं है इसे मरीची कुंड के नाम से भी जाना जाता है।
गणनीय समुच्चय

गणित में, गणनीय समुच्चय (countable set) वह समुच्चय है जिसमें प्राकृत संख्याओं के समुच्चय के किसी उपसमुच्चय के समान गणनांक (अवयवों की संख्या) है। गणनीय समुच्चय या तो परिमित समुच्चय होता है अथवा गणनीय अनन्त समुच्चय होता है। या तो अपरिमित या फिर अनन्त, अर्थात किसी गणनीय समुच्चय के अवयव या तो एक बार में गिने जा सकते हैं अथवा गणना कभी भी समाप्त न हो जिसमें समुच्चय का प्रत्येक अवयव किसी एक प्राकृत संख्या से सम्बद्ध हो।
कुछ लेखकों के अनुसार गणनीय समुच्चय का अर्थ केवल अनन्त गणनीय होता है। इस अस्पष्टता से बचने के लिए, परिमित समुच्चयों के लिए अधिक से अधिक गणनीय शब्द का प्रयोग किया जा सकता है और अन्य स्थितियों में अनन्त गणनीय, संख्येय अथवा प्रगणनीय शब्द प्रयुक्त किये जाते हैं।

परिभाषा

एक समुच्चय S गणनीय कहलाता है यदि S से प्राकृत संख्याओं N = {0, 1, 2, 3, ...} में एकैकी फलन f उपलब्ध हो।
यूनाइटेड किंगडम में पोस्टकोड

यूनाइटेड किंगडम में पोस्टल कोड या पिन कोड को पोस्टकोड कहा जाता है। ये अक्षरांकीय होते हैं और इन्हें रॉयल मेल ने 15 वर्ष की अवधि में 11 अक्टूबर 1959 से 1974 के बीच शुरू किया था। सम्पूर्ण पोस्टकोड को "पोस्टकोड यूनिट" के नाम से जाना जाता है और आमतौर पर पतों की एक सीमित संख्या से या एक बड़े वितरण बिंदु से मेल खाता है। पोस्टकोड को डाक की स्वचालित छँटाई की सहायता के आलावा विस्तृत श्रृंखला के प्रयोजनों लिए अपनाया गया है।
सेन्ट्रल चिन्मय मिशन ट्रस्ट

सेन्ट्रल चिन्मय मिशन ट्रस्ट एक आध्यात्मिक, शैक्षिक एवं सामाजिक उद्देश्यों की पूर्ति के लिये स्थापित न्यास है।

स्थापना

सन् 1947 में सैकड़ों वर्षों की पराधीनता के बाद भारतवर्ष को राजनैतिक स्वतन्त्रता प्राप्त हुई, किन्तु समाज के प्रमुख लोगों में पश्चिमी सभ्यता का रंग चढ़ा था। हिन्दू धर्म का महत्व हिन्दू के मन में ही लुप्त हो गया था। धर्म और संस्कृति ही किसी राष्ट्र की आत्मा होती है। उसके आच्छादित हो जाने पर जनता के मन में दुर्बलता आ जाती है। उसे दूर करने के लिए देश के विद्वानों ने अनेक धार्मिक सुधार के आन्दोलन प्रारम्भ किए। उसी समय सन् 1951 में स्नातन धर्म को आधार बनाकर चिन्मय आन्दोलन का उदय हुआ। इस आन्दोलन के प्रवर्तक स्वामी चिन्मयानन्द थे। उन्होनें स्वामी शिवानन्द से सन्यास की दीक्षा ली थी और स्वामी तपोवन महाराज से वेदान्त ग्रन्थ पढ़े थे तथा उनके निर्देशन में आध्यात्मिक साधना की थी। उन्होनें स्वामी विवेकानन्द, स्वामी रामतीर्थ, महर्षि अरविन्द, महर्षि रमन आदि का साहित्य पढ़ा था। उनके सामने भावी राष्ट्र का एक आदर्श चित्र था। उसे मूर्तिमान करना चाहते थे। उसके लिए उन्होनें ज्ञान यज्ञों की योजना बनाई। इसका सिलसिला पूना नगर से प्रारम्भ हुआ।
दो वर्ष बाद 8 अगस्त 1953 को स्वामी से प्रभावित कुछ भक्तगणों ने अध्ययन और विचार विमर्श हेतु एक फोरम बनाने का निश्चय किया। स्वामी जी उस समय उत्तरकाशी में थे। उन्होनें उत्साह के साथ अपनी योजना व "चिन्मय मिशन" नामक नये संगठन के निर्माण हेतु स्वामी जी को पत्र लिखा। उनका उत्तर आया कि मेरे नाम से किसी संगठन का निर्माण न करें। में यहाँ प्राचीन सन्तों का संदेश देने आया हूँ। मैं उनसे लाभान्वित हुआ हूँ। यदि मैनें तुम्हें किसी प्रकार से लाभान्वित किया हो तो तुम भी इसे जारी रखो। भक्तों ने स्वामी जी को फिर लिखा कि "चिन्मय" शब्द परमात्मा का वाचक है, इसलिए हमनें उसी नाम से "चिन्मय मिशन" का प्रारम्भ किया।
चिन्मय मिशन का मुख्य उद्देश्य यही है कि संसार के किसी क्षेत्र के व्यक्ति को वेदान्त ज्ञान प्रदान कर उसे आत्मोन्नति करते हुए सुख समृद्दि प्राप्त करने में और समाज का उपयोगी अंग बनने में सहायता करें। स्वामी जी के अथक परिश्रम के फलस्वरूप इसका संदेश विश्व के अनेक देशों में तथा भारत के कोने- कोने में फैलता गया। इसका आधार सनातन धर्म और उसके धर्म ग्रन्थ रामायण उपनिषद् आदि है। जनता में इसका ज्ञान कराने के लिए आठ - दस दिनों के ज्ञान यज्ञ किए गए और उसके बाद श्रोताओं ने स्वाध्याय मण्डल स्थापित कर अपने धर्म ग्रन्थों का अध्ययन प्रारम्भ किया। इस प्रकार दस वर्ष तक अनेक नगरों में चिन्मय मिशन का विस्तार होता गया। अब यह आवश्यकता समझ में आने लगी कि सभी स्थानीय केंन्द्रों में सामंजस्य रखने के लिए तथा उनको मार्ग - निर्देशन देने के लिए एक केन्द्रीय संगठन बनाया जाये। अत: 1964 में मुम्बई में एक शिखर संस्था की स्थापना हुई और उसका नाम रखा गया "सेन्ट्रल चिन्मय मिशन ट्रस्ट"। इस प्रकार यह एक रजिस्टर्ड संस्था बन गई और इसका कार्य विधिवत होने लगा। इस समय सेन्ट्रल चिन्मय मिशन ट्रस्ट द्वारा विश्व में 243 मिशन केंन्द्रो के अतिरिक्त, भारत में स्थापित 37 सेवा ट्रस्टों के कार्य - कलापों पर भी नियन्त्रण रखा जाता है।
सेन्ट्रल चिन्मय मिशन ट्रस्ट, साकी विहार रोड़,
 सांदीपनी साधनालय, मुम्बई - 400072

फोन- 091- 022-28572367,28575806

फेक्स- 091- 022-28573065
साढे़साती

शनि ग्रह कुण्डली में एक भाव में ढा़ई साल तक रहता है। इस प्रकार शनि ग्रह को पूरी कुण्डली का एक चक्र पूरा करने में पूरे तीस वर्ष लग जाते हैं। इस चक्र के दौरान कुण्डली में चन्द्रमा जिस राशि में स्थित होता है उस राशि से या उस भाव से एक भाव पहले शनि का गोचर शनि की साढे़साती के शुरु होने का संदेश देता है।
साढे़साती का अर्थ है - साढे़ सात साल. चन्द्रमा जिस राशि में स्थित होता है उस राशि से एक राशि पहले शनि की साढे़साती का प्रथम चरण आरम्भ हो जाता है। उसमें शनि ढा़ई वर्ष तक रहता है। उसके बाद साढे़साती का द्वितीय चरण शुरु होता है जिसमें शनि का गोचर चन्द्रमा के ऊपर से होता है। यहाँ भी शनि ढा़ई वर्ष तक रहता है। इसके बाद शनि चन्द्रमा से अगली राशि में प्रवेश करता है और यह अंतिम व तृ्तीय चरण होता है। इसमें भी शनि ढा़ई वर्ष तक रहता है। इस प्रकार चन्द्रमा से एक राशि पहले और एक राशि बाद तक शनि का गोचर साढे़साती कहलाता है।
अधिकतर विद्वान परम्परागत तरीके से शनि की साढे़साती का विश्लेषण उपरोक्त तरीके से करते हैं। परन्तु गणितीय विधि से हमारे प्राचीन ग्रंथों में इसका उल्लेख मिलता है। कुण्डली में चन्द्रमा जिस डिग्री पर स्थित होता है उस डिग्री से 45 डिग्री पहले और 45 डिग्री बाद तक शनि का गोचर ही शनि की साढे़साती कहलाता है। यह कुल 90 डिग्री का गोचर है। इस 90 डिग्री को पार करने में पूरे साढे़ सात वर्ष लग जाते हैं।

शनि की ढै़य्या या लघु कल्याणी

शनि एक राशि में पूरे ढा़ई वर्ष तक रहता है। कुण्डली में चन्द्रमा जिस राशि में स्थित होता है उस राशि से चतुर्थ भाव और अष्टम भाव में जब शनि का गोचर होता है तब उसे शनि की ढ़ैय्या कहते हैं। एक राशि में ढा़ई वर्ष रहने के कारण इसे ढ़ैय्या का नाम दिया गया है।
अच्युतानन्द मिश्र

अच्युतानन्द मिश्र (जन्म : 6 मार्च 1937 ) संपादक, पत्रकार, लेखक, पत्रकार संगठनों के अगुआ, शिक्षाविद, आयोजनकर्ता और सामाजिक कार्यकर्ता हैं । वे माखनलाल चतुर्वेदी पत्रकारिता एवं संचार विश्वविद्यालय के कुलपति रहे । पत्रकारिता जगत में एक सशक्त हस्ताक्षर के रूप में पहचाने जाने वाले श्री मिश्र का नाम बेहद आदर के साथ लिया जाता है ।
सूंजी बींग्फ़ा

सूंजी बींग्फ़ा (चीनी: 孫子兵法; हिन्दी: युद्ध की कला) चीन में युद्ध की कला के बारे में लिखी गई एक 13 अध्याय की एक किताब है। इस पुस्तक में मुख्य रूप से सेना द्वारा अपनाया जाने वाले नीति और कार्य करने का तरीका था।

अनुवाद

इस चीनी भाषा में लिखी गई पुस्तक का पहला अनुवाद वर्ष 1772 में फ्रांसीसी भाषा में किया गया था। उसके बाद इसे वर्ष 1905 में एक अंग्रेज़ ने अंग्रेज़ी में आंशिक रूप से अनुवाद किया था। इसके बाद वर्ष 1910 में इसे पूरी तरह से अनुवाद किया गया।

इतिहास

सुन वू द्वारा पहली शताब्दी से चीनी संस्कृति में पहली बार सेना और उनसे जुड़ी जानकारी को पाठ्य के रूप में लिखा जाने लगा था। इसे बाद में वर्ष -514 से -495 के मध्य राजा हेलु द्वारा पढ़ा और समझा जाने लगा। इसी के बाद से इस पुस्तक को "युद्ध की कला" के नाम से जाना जाने लगा। इसके लेखक ने जब अपने घर के स्थान में गए तो उन्होंने बताया कि उन्होंने अपने क्षमता द्वारा कई बाते लिखी, जिसमें महल की महिलाओं को भी युद्ध की कला सीखा कर और परीक्षण देकर अपनी सेना को और भी मजबूत कर सकते हैं। आदि तरीके शामिल थे, जिसे पढ़ने के बाद राजा खुश हो गए।
याशिका दत्त

प्रारंभिक जीवन और पृष्ठभूमि

याशिका का जन्म 5 फरवरी 1986 को अजमेर, राजस्थान में एक दलित (भंगी) परिवार में हुआ था।  उनकी मां का नाम शशि दत्त है।  उन्होंने 2007 में सेंट स्टीफ़न कॉलेज, दिल्ली से बीएससी में अपना स्नातक पूरा किया। याशिका ने अपनी मास्टर डिग्री कला और संस्कृति पत्रकारिता में कोलंबिया विश्वविद्यालय के स्नातक स्कूल ऑफ जर्नलिज़्म से 2015 में पूरी की। याशिका ने दलितों के सामाजिक मुद्दों पर लिखा है और dalitdiscrimination.tumblr.com, एक टम्बलर ब्लॉग पोर्टल  संस्थापक है।  याशिका ने भारत, नेपाल, भूटान, तुर्की और हंगरी से पत्रकारिता की है।
प्रासियोडाइमियम(III) क्लोराइड

प्रासियोडाइमियम (III) क्लोराइड एक अकार्बनिक यौगिक है।
लॉप

यह विश्व की एक प्रमुख वायुयान सेवा हैं।
मकर

हिंदू पौराणिक कथाओं, के अनुसार मकर, एक मिथकीय प्राणी है और देवी गंगा और वरुण का वाहन है। यह प्रेम और वासना के हिन्दू देवता कामदेव का प्रतीक चिह्न भी है और उनके ध्वज जिसे कर्कध्वज कहा जाता है पर चित्रित है।
परंपरागत रूप से मकर को एक जलीय प्राणी माना जाता है और कुछ पारंपरिक कथाओं में इसे मगरमच्छ से जोड़ा गया है, जबकि कुछ अन्य कथाओं में इसे एक सूंस (डॉल्फिन) माना गया है। कुछ स्थानों पर इसका चित्रण एक ऐसे जीव के रूप में किया गया है जिसका शरीर तो मीन का है किंतु सिर एक गज का. पारंपरिक रूप से मकर जल से संबंधित जीव है, वह जल जो अस्तित्व और प्रजनन का स्रोत है। ज्योतिष में, मकर, बारह राशियों में से एक है।